\*P/2024330\*

KLASA: 402-07/20-01/1219

URBROJ: 538-08-1/263-20-3

|  |
| --- |
| **MINISTARSTVO REGIONALNOGA RAZVOJA I FONDOVA EUROPSKE UNIJE** |

**objavljuje**

**POZIV ZA ISKAZ INTERESA**

**za financiranje projekata**

**prema**

**PROGRAMU PODRŠKE REGIONALNOM RAZVOJU**

Ministarstvo regionalnoga razvoja i fondova Europske unije (u nastavku teksta: Ministarstvo) prema Programu podrške regionalnom razvoju (u nastavku teksta: Program) potiče razvoj područja koja su u skladu s Odlukom o razvrstavanju jedinica lokalne i područne (regionalne) samouprave prema stupnju razvijenosti (Narodne novine, broj 132/17), nalaze u zadnjoj četvrtini iznadprosječno razvijenih jedinica lokalne samouprave (V. skupina). Cilj je jačanje konkurentnosti i ostvarenje vlastitih razvojnih potencijala te brži gospodarski oporavak ovih područja, što je preduvjet za sprečavanje iseljavanja stanovništva, smanjenje negativnog demografskog trenda i održivi razvoj.

Pozivaju se svi zainteresirani prihvatljivi podnositelji zahtjeva da kao nositelji pokretanja potrebnih promjena u društvenim, gospodarskim i drugim razvojnim aktivnostima dostave svoje zahtjeve za financiranje projekata, usklađene s ciljevima Programa.

Podnositelj zahtjeva podnosi zahtjev za dodjelu sredstava u skladu sa Smjernicama za podnositelje zahtjeva koje su sastavni dio ovog Poziva.

Svaki podnositelj zahtjeva može podnijeti **jedan zahtjev** za financiranje projekata.

**Zahtjev se šalje u zatvorenoj omotnici koja na vanjskoj strani mora sadržavati puni naziv i adresu podnositelja zahtjeva, preporučenom pošiljkom ili dostavom u pisarnicu Ministarstva, obvezno uz naznaku: POZIV ZA ISKAZ INTERESA za financiranje projekata prema „Programu podrške regionalnom razvoju“- NE OTVARATI, na adresu:**

**MINISTARSTVO REGIONALNOGA RAZVOJA**

**I FONDOVA EUROPSKE UNIJE**

**Uprava za potpomognuta područja**

**Miramarska cesta 22**

**10000 Zagreb**

**Podnositelji podnose zahtjev za financiranje najranije od 15. prosinca 2020. godine do najkasnije 15. siječnja 2021. godine.**

Valjanim zahtjevima smatrat će se zahtjevi dostavljani u pisarnicu Ministarstva do 16:00 sati 15. siječnja 2021. godine, odnosno preporučene pošiljke s poštanskim štambiljem zaključno s navedenim datumom.

Za sva dodatna pitanja i informacije osobe za kontakt u Ministarstvu su:

- Silvana Crnjac, tel: 01/6470 380, e-mail: [silvana.crnjac@mrrfeu.hr](mailto:silvana.crnjac@mrrfeu.hr)

- Larisa Ciglar Beko, tel: 01/6470 530, e-mail: [larisa.ciglarbeko@mrrfeu.hr](mailto:larisa.ciglarbeko@mrrfeu.hr)

Poziv za iskaz interesa s prilozima (Dodatak A, Dodatak B, Dodatak C, Kriteriji bodovanja projektnih prijedloga), Program i Smjernice za podnositelje zahtjeva dostupni su na službenoj mrežnoj stranici Ministarstva regionalnoga razvoja i fondova Europske unije [www.razvoj.gov.hr](http://www.razvoj.gov.hr) pod nazivom **POZIV ZA ISKAZ INTERESA za financiranje projekata prema „Programu podrške regionalnom razvoju“.**